'शिक्षामा अझ सुधार आवश्यक'
टीकाराम पुरीअध्यक्ष, प्याब्सननिजी क्षेत्रले शिक्षामा गरेको योगदानले मुलुकमा समग्र शैक्षिक अवस्था उकासिएको छ  ।  तथापि शैक्षिक अवस्था उति सन्तोषजनक छैन  ।
टीकाराम पुरीअध्यक्ष, प्याब्सननिजी क्षेत्रले शिक्षामा गरेको योगदानले मुलुकमा समग्र शैक्षिक अवस्था उकासिएको छ  । तथापि शैक्षिक अवस्था उति सन्तोषजनक छैन  ।२१ औं शताब्दी अनुकूल शैक्षिक नीतिमा सुधार गरेर प्रविधि, सीप र संस्कारसँग जोड्नु आवश्यक छ । त्यसका लागि नयाँ पाठ्यक्रम निर्माण गर्दा विश्वमा उत्कृष्ट मुलुकसँग सिकेर शिक्षा नीति बनाउनुपर्छ । नेपालको जनशक्ति सर्वेक्षण गर्नु आवश्यक छ । मुलुकमा आवश्यक शैक्षिक जनशक्तिको सह्रशताब्दी योजना बनाएर त्यसै अनुकूल नीति, योजना, बजेट ल्याउनु अहिलेको आवश्यकता हो । .....त्रिलोचन गौतमप्रिन्सिपल, सगरमाथा सेकेन्डरी स्कुल, विराटनगरनिजी विद्यालयले मात्रै दक्ष जनशक्ति उत्पादन गरिरहेको अवस्था छ । निजी क्षेत्रसँगको सहकार्यतालाई अभिवृद्धि गर्दै गए गुणस्तर र परिणाम अझ सकारात्मक हुनेछ । सरकारी छात्रवृत्ति निजी विद्यालयमा अध्ययनरत विद्यार्थीलाई पनि प्रदान गर्नुपर्छ । निजी विद्यालयलाई पनि सेवा सुविधाको व्यवस्थापन गर्नुपर्ने आवश्यकता छ । निजी लगानीमा शैक्षिक सुधारका लागि महत्त्वपूर्ण योगदान गरेको अवस्थामा पनि निजी क्षेत्र जोखिममा रहेका छन् । मुलुकको शैक्षिक विकासमा महत्त्वपूर्ण भूमिका निर्वाह गर्ने निजी क्षेत्रलाई बेवास्ता गर्नु हुँदैन ।....भूपेन्द्र न्यौपानेभाइस प्रिन्सिपल, कस्तूरी कलेज, इटहरीअहिलेको शैक्षिक अवस्था जुन रूपमा अघि बढ्नुपर्ने छ, त्यो हुन सकेको छैन । निजी क्षेत्रसँगको सहकार्यमा शैक्षिक क्षेत्र सुधार गर्न समन्वयात्मक नीतिको अभाव छ । त्यसलाई समन्वय गरेर अघि बढ्न सके शैक्षिक सुधारमा फड्को मार्न सकिन्छ । सरकारले सामुदायिक विद्यालयको गुणस्तर सुधारका लागि प्रभावकारी भूमिका निर्वाह गर्नुपर्छ । समग्र परीक्षा प्रणालीमा एकरूपता ल्याई सुधार गर्नु अहिलेको आवश्यकता हो । शैक्षिक गुणस्तर सुधारका लागि सरकारी निकायले अध्ययन अध्यापन गराउने शिक्षकलाई समयानुकूल तालिम, सीप, दक्षता अभिवृद्धि गर्नुपर्नेछ । शिक्षकहरू नियुक्ति दिएको छ ।....बोधराज नेपालप्रिन्सिपल, सुष्मा गोदावरी कलेज, इटहरी, सुनसरीअहिलेको शिक्षाको अवस्था सुधारोन्मुख छ । शिक्षा प्रणालीमा केही विशेष खाले त्रुटि छन् । शिक्षण विधिमा कमजोरी छ । देशलाई आवश्यक जनशक्ति उत्पादन गर्ने खाले शिक्षा प्रणाली भएन । त्यसले मुलुकको जनशक्ति योजना तयार गर्न नसकेको अवस्था छ । यसका लागि दीर्घकालीन योजना बनाएर सम्बन्धित क्षेत्रमा योजनाबद्ध रूपमा लगानी अभिवृद्धि गर्नु अहिलेको आवश्यकता छ । दातृ राष्ट्रको स्वार्थ अनुकूल शिक्षा नीति परिवर्तशील भएकोले नीतिगत अस्थिरता कायमै छ । त्यसलाई हटाउनुपर्छ । शैक्षिक मूल्यांकन प्रणालीमा सुधार आवश्यक छ । अहिलेको मूल्यांकन प्रणालीले विद्यार्थीको सीप परीक्षण गर्न नसक्ने भएकोले दक्षताको मापन हुन सकेको छैन । .....गणेशकुमार दुलालप्रिन्सिपल, विश्व आदर्श कलेज, इटहरी ४, सुनसरीअहिलेको शैक्षिक स्तर घट्दो क्रममा छ । गुणस्तरीय विद्यार्थीको संख्यामा कमी हुँदै गएको छ । शैक्षिक स्तर उकास्नका लागि दक्ष शिक्षकको आवश्यकता छ । तालिम प्राप्त शिक्षक आवश्यक छ । प्रविधिमैत्री रूपमा विद्यार्थीलाई परामर्श दिंदै व्यावहारिक ज्ञानसमेत प्रदान गर्नुपर्ने आवश्यकता छ । शिक्षा पद्धति सैद्धान्तिक ज्ञानमा बढी जोड दिएकाले त्यसलाई व्यावहारिक ज्ञानमा जोड दिनु आवश्यक छ । पाठ्यक्रम समय सापेक्ष हाम्रो भूगोल र परिवेशअनुसारको ज्ञान, सीप प्रयोग गरेर स्रोतसाधन परिचालन गर्न सक्ने सीप प्रदान गर्नुपर्ने हुनुपर्छ । विद्यार्थीको रुचि अनुसारको विषयवस्तु समेटेर पाठ्यक्रम विकास गर्नुपर्छ । .....ज्ञानु खड्काप्रिन्सिपल, शिक्षादीप सेकेन्डरी स्कुल, विराटनगरपुरातनवादी सोचमा आधारित शैक्षिक व्यवस्थालाई समय सापेक्ष बनाएर अघि बढ्नुपर्ने आवश्यकता छ । प्राविधिक शिक्षालाई प्राथमिकतामा राखेर देश र विश्वलाई समय सापेक्ष जनशक्ति आपूर्ति गर्ने किसिमको शिक्षा नीति बनाएर सोही अनुसार पाठ्यक्रम परिमार्जन गरेर अघि बढ्नुपर्ने छ । अहिले निरासै हुनुपर्ने अवस्था पनि नभएको र त्यो सुधारोन्मुख छ । नेपाली अभिभावकहरूले नेपालमै गुणस्तरीय शिक्षा पाउने वातावरण निर्माण भइसकेको अवस्था छ । विद्यार्थीको सोचमा परिवर्तन आवश्यक छ ।.....लक्ष्मण ढकालप्रिन्सिपल, मेरिल्यान्ड, कलेज, विराटनगरविद्यमान शैक्षिक अवस्था नतिजामुखी रहेको छ । विद्यार्थीको क्रिएटिभिटीमा ध्यान दिनुपर्छ । जसले उच्च शिक्षा आर्जन गर्न सहज हुनुपर्छ । सरकारले विद्यार्थी उत्तीर्ण गराउने नीतिलाई प्राथमिकतामा राखेकाले गुणस्तरीयता कमजोर भएको छ । गुणात्मकभन्दा संख्यात्मकमा सरकारले बढी जोड दिएको अवस्थामा परिवर्तन ल्याउनु आवश्यक छ । अहिलेको आवश्यकता र समयानुकूल शिक्षा प्रदान गर्नका लागि सरकारले प्राविधिक शिक्षामा जोड दिनु आवश्यक छ । एसियाली देशहरूमध्ये नेपाली विद्यार्थीमा गणित, विज्ञान र अंग्रेजीमा अगाडि छ ।....भुवन नेपालप्रिन्सिपल, कान्तिपुर कलेज, विराटनगरमुलुकमा विद्यमान शैक्षिक नीतिमा निजी र सामुदायिकलाई विभेद गरेको अवस्था छ । यसलाई विभेदरहित तरिकाले अघि बढाउँदा समग्र शैक्षिक अवस्थामा सकारात्मक प्रभाव पर्छ । राज्यले सरकारी विद्यालयहरूमा दिइरहेको सेवा सुविधा अनुकूलको प्रतिफल प्राप्त नभइरहेको अवस्थामा निजी विद्यालयहरूलाई समेत प्राथमिकतामा राखेर सेवा सुविधा विस्तार गरेर अघि बढ्नु आवश्यक छ । मुलुकको समग्र शैक्षिक क्षेत्रमा निजी क्षेत्रको उल्लेख्य सहभागिता रहेको अवस्थामा भेदभावपूर्ण नीतिको अन्त्य गरेर सरकारले अघि बढ्नुपर्छ । ....राजेन्द्र गुरुङप्रिन्सिपल, युरेका आवासीय मावि, धरानपरीक्षा प्रणालीमा अधारित शिक्षा प्रणालीमा सुधार आवश्यक छ । यसले विद्यार्थीको उचित मूल्यांकन हुन सकेको छैन । आधुनिक वैज्ञानिक पद्धतिको शिक्षा प्रणाली ल्याउनुपर्ने आवश्यकता छ तर त्यो हाम्रो माटो सुहाउँदो हुनुपर्छ । शिक्षामा राज्यले अझ गम्भीर भएर ध्यान दिनु आवश्यक छ । किनभने शिक्षा नै हरेक विकासको आधारभूत तत्त्व हो । शिक्षाकै कारण विकासका अनेक ढोका खुल्ने मार्ग प्रशस्त हुन्छ ।....दिपेन भट्टराईप्रिन्सिपल, बीभीएस प्लस २ होटल म्यानेजमेन्ट, विराटनगरसीपयुक्त जनशक्ति उत्पादन गरेर रोजगार सृजना गर्नु अहिलेको आवश्यकता हो । यसले दक्ष र सीपयुक्त जनशक्ति उत्पादन भएर स्वरोजगार सृजना हुँदा रोजगारीका लागि विदेश पलायन हुनुपर्ने बाध्यात्मक अवस्थामा कम हुँदै जान्छ । साथै विदेशमा गएर शिक्षा आर्जन गर्ने अवस्थामा पनि परिवर्तन ल्याउनु आवश्यक छ । यसले पनि देशको पुँजी पलायन भइरहेको अवस्था छ । देशमा स्थापना भएका राम्रा कलेज तथा स्कुलहरूको प्रवर्द्धन गरेर विदेशमा गएर शिक्षा आर्जन गर्ने प्रवृत्तिलाई हटाउन सरकारले ठोस कार्यक्रम ल्याउनुपर्छ ।